AIA มอบเงิน “มูลนิธิเครือรพ.ปิยะเวท” 1 ลบ. หนุนรองรับผู้ป่วยโควิด-19
AIA มอบเงิน 1 ลบ. สนับสนุนการสร้างโรงพยาบาลสนามเพื่อรองรับผู้ป่วยโรคโควิด 19 แก่มูลนิธิเครือโรงพยาบาลปิยะเวท
16 ก.ย. 2564

นายกฤษณ์ จันทโนทก ประธานเจ้าหน้าที่บริหาร เอไอเอ ประเทศไทย พร้อมด้วยคณะผู้บริหารเข้ามอบเงินจำนวน 1,000,000 บาท แก่มูลนิธิเครือโรงพยาบาลปิยะเวท สำหรับใช้สมทบทุนในการก่อสร้างโรงพยาบาลสนาม และจัดซื้ออุปกรณ์ทางการแพทย์เพื่อรองรับการรักษาผู้ป่วยโรคโควิด 19 ที่ปัจจุบันยังมีความต้องการในการเข้ารับการรักษาพยาบาลอย่างต่อเนื่อง โดยมีพญ.เจรียง จันทรกมล ประธานเจ้าหน้าที่บริหารโรงพยาบาลในเครือบางปะกอก-ปิยะเวท และนพ.วิทิต อรรถเวชกุล ประธานเจ้าหน้าที่บริหารและกรรมการผู้จัดการโรงพยาบาลปิยะเวท เป็นผู้รับมอบ
ทั้งนี้เอไอเอ ประเทศไทยมุ่งมั่นในการมีส่วนร่วมเพื่อช่วยสนับสนุนให้คนไทยมีสุขภาพและชีวิตที่ดีขึ้น ตามคำมั่นสัญญา ‘Healthier, Longer, Better Lives’